Little Walter

Ο Μάριον Γουόλτερ Τζέικομπς, γνωστός ως Little Walter (Marion Walter Jacobs, 1 Μαΐου 1930 - 15 Φεβρουαρίου 1968) ήταν Αμερικανός μουσικός της μπλουζ σκηνής του Σικάγου. Από το 1952 ως το 1958, 14 σινγκλ του Little Walter μπήκαν στο Top-10 των R&B Charts του Billboard, γεγονός που τον έκανε τον πιο επιτυχημένο καλλιτέχνη της σκηνής του Σικάγου. Οι εκτελέσεις του στη φυσαρμόνικα θεωρούνται πρωτοποριακές και γι' αυτό τον λόγο εντάχθηκε στο Rock and Roll Hall of Fame το 2008.

 Ο Τζέικομπς γεννήθηκε το 1930 στη Λουιζιάνα και μετακόμισε σε ηλικία δώδεκα ετών στη Νέα Ορλεάνη. Αργότερα, έμεινε για μικρά διαστήματα στις πόλεις του Μέμφις και του Σαιντ Λούις, πριν φθάσει στο Σικάγο το 1946. Μέχρι τότε έμαθε να παίζει κιθάρα και φυσαρμόνικα, συνεργαζόμενος με καλλιτέχνες όπως ο Sonny Boy Williamson II, ο Sunnyland Slim, ο Ντέιβιντ Έντουαρντς, κ.α.. Οι πρώτες του κυκλοφορίες πραγματοποιήθηκαν το 1947 μέσω της δισκογραφικής εταιρείας Ora-Nelle και τελειοποίησε το στυλ παιξίματος του υπό την επιρροή του Sonny Boy Williamson I.Την επόμενη χρονιά, εντάχθηκε στην μπάντα του Muddy Waters, παίζοντας φυσαρμόνικα για τις ηχογραφήσεις του τραγουδιστή στην Chess Records. Πρώτο σινγκλ που κυκλοφόρησε με τον Waters ήταν το "Country Boy", το οποίο ηχογραφήθηκε τον Ιούλιο του 1951. Αν και δεν παρέμεινε στο συγκρότημα, η Chess προσλάμβανε τον Little Walter για τις ηχογραφήσεις του Waters καθ' όλη τη δεκαετία του '50.Τον Μάιο του 1952, κυκλοφόρησε το σινγκλ "Juke", το οποίο σκαρφάλωσε στην πρώτη θέση των R&B Charts, παραμένοντας στην κορυφή για οκτώ εβδομάδες, όντας το μοναδικό ορχηστρικό κομμάτι που έγινε # 1 στο συγκεκριμένο κατάλογο επιτυχιών. Παράλληλα, τα σινγκλ "Off the Wall", "Roller Coaster" και "Sad Hours" ανέβηκαν στο Top-10, όσο το "Jude" βρισκόταν ακόμη στον κατάλογο επιτυχιών. Το 1955, γνώρισε μία ακόμη πολύ μεγάλη επιτυχία, όταν το "My Babe", μία ακόμη σύνθεση του Γουίλι Ντίξον, αποτέλεσε το δεύτερο # 1 κομμάτι του.Μετά την αποχώρηση του από το συγκρότημα του Waters, ο Little Walter προσέλαβε τους Aces για δικό του σχήμα, οι οποίοι μέχρι τότε έπαιζαν με τον Junior Wells. Με τους Ντέιβιντ και Λούις Μάιερς στις κιθάρες και τον Φρεντ Μπέλοου στα τύμπανα, το συγκρότημα μετονομάστηκε σε Jukes. Μέχρι το 1955, τις κιθάρες είχαν αναλάβει οι Ρόμπερτ Λόκγουντ και Λούθερ Τάκερ και τα τύμπανα ο Όντι Πέιν. Στα τέλη της δεκαετίας του '50, είχε διαλύσει το προσωπικό του σχήμα και προσλάμβανε περιστασιακά μουσικούς όταν χρειαζόταν. Κατά τη διάρκεια τις πολυετούς καριέρας του, συνεργάστηκε με καλλιτέχνες όπως ο Ότις Ρας, ο Ρέι Τσαρλς, η Memphis Minnie, ο Τζίμι Ρότζερς, ο Louisiana Red, κ.α..Τα προβλήματα αλκοολισμού, τον οδήγησαν σε παρακμή κατά τη δεκαετία του '60, αν και περιόδευσε στην Ευρώπη το 1964 και το 1967. Κατά τη δεύτερη περιοδεία του, έπαιξε στην Κοπενχάγη, στη μοναδική του εμφάνιση που βιντεοσκοπήθηκε, στις 11 Οκτωβρίου του 1967. Η εμφάνιση αυτή κυκλοφόρησε σε DVD το 2004, ενώ ανέκδοτο υλικό από μία συναυλία του στη Γερμανία εκδόθηκε πέντε χρόνια αργότερα. Την ίδια χρονιά, συμμετείχε στον δίσκο "Super Blues" μαζί με τον Muddy Waters και τον Bo Diddley.Μερικούς μήνες μετά τη δεύτερη του ευρωπαϊκή περιοδεία, είχε ένα καβγά στο διάλειμμα από μία ζωντανή του εμφάνιση, όπου υπέστη κάποια χτυπήματα. Αυτά επιδείνωσαν κάποιους παλιότερους τραυματισμούς του, με αποτέλεσμα να πεθάνει στον ύπνο του, το επόμενο πρωί, στις 15 Φεβρουαρίου του 1968. Η αιτία θανάτου ήταν θρόμβωση της στεφανιαίας αρτηρίας και θάφτηκε στο κοιμητήριο St. Mary's, στο Έβεργκριν Παρκ του Ιλινόι, μία εβδομάδα αργότερα. 1986 – Blues Hall of Fame: "Juke" (Classics of Blues Recordings – Singles or Album Tracks) 1991 – Blues Hall of Fame: Best of Little Walter (Classics of Blues Recordings – Albums) 1995 – Rock and Roll Hall of Fame: "Juke" (500 Songs That Shaped Rock and Roll) 2008 – Βραβεία Γκράμι: "Juke" (Grammy Hall of Fame Award) 2008 – Rock and Roll Hall of Fame: Little Walter inducted (Sideman category) 2008 – Blues Hall of Fame: "My Babe" (Classics of Blues Recordings — Singles or Album Tracks) 2009 – Βραβεία Γκράμι: The Complete Chess Masters: 1950–1967 (Best Historical Album) 2010 – Rolling Stone: Best of Little Walter (# 198 στη λίστα με "Τα 500 Καλύτερα Άλμπουμ όλων των εποχών") Best of Little Walter (1958) The Blues World of Little Walter (1993) His Best: Chess 50th Anniversary Collection (1997) Confessing the Blues (2004) Hate to See You Go (2004) Best of Little Walter (2007) The Complete Chess Masters: 1950–1967 (2009) Little Walter - Singer - Biography.com Little Walter | Biography, Albums, Streaming Links | AllMusic The Bluesharp Page:Legends: Little Walter Little Walter Foundation Little Walter - The Blues Harmonica Legend - YouTube